《拟古九首 其七》
明代·胡翰

日长自爱惜，夜长复凄恻。人生几何时，少壮已非昔。

凉风动万里，起念南与北。山川路杳杳，车马去不息。

燕赵高声名，荆扬壮材力。仲尼七十说，未遇身削迹。

为云不上天，焉能雨八极。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.